Uutisankkuri Jussi-Pekka Rantanen pahoitteli lähetyksen aikana teknisiä ongelmia, jotka tuntuivat olevan tiukassa.

Tämä kuva välähti useamman kerran Ylen puoli yhdeksän uutisten aikana. KUVAKAAPPAUS

Monet katsojat hieraisivat silmiään katsoessaan puoli yhdeksän uutisia Ylen TV1 -kanavalta. Olipa aihe mikä tahansa, ruutuun pompahteli vähän väliä vihreiden puheenjohtajan Touko Aallon kasvot. Myös kuvan värimaailma on hyvin vihreä.

Kuva ei viivy ruudussa kuin korkeintaan sekunnin. Kuvakaappauksesta näkee, että kuvassa on teksti: " Me voimme taata, että punavihreät ovat porvareita suurempia " .

Uutisankkuri Jussi-Pekka Rantanen pahoitteli teknisiä vaikeuksia kesken suoran lähetyksen.

- Pahoittelut lähetyksen aikana esiintyneistä teknisistä ongelmista. Näin se tekniikka joskus temppuilee, Rantanen totesi vielä uutisten loppupuolella ennen urheilua.

Ylen uutis- ja ajankohtaistoiminnan päätoimittaja Riikka Räisänen pahoittelee Ylen verkkosivuilla teknisiä häiriöitä.

Ylen viestinnästä kerrotaan Iltalehdelle, että Yle on päivittänyt studioautomatiikkaa ja lähetyksessä vilahteli väärä grafiikka. Lisäksi lähetyksestä puuttui tekstityksiä, haastateltavien nimiä ja oikeaa grafiikkaa.

Touko Aallon kuva oli lähetyksen alun uutisesta, joka käsitteli puoluekannatusta.

Touko Aalto haastattelussa Iltalehden Lasillisella-juttusarjassa.

Juttua täydennetty kello 21.25. Juttuun on lisätty tieto häiriön syystä.